Návrh
UZNESENIE VLÁDY SLOVENSKEJ REPUBLIKY

č.....

z 25. júna 2008

ku Koncepcii štátnej politiky starostlivosti o Slovákov žijúcich v zahraničí 
do roku 2015 

Číslo materiálu:	175/2008/ÚSŽZ
Predkladateľ:	podpredseda vlády pre vedomostnú spoločnosť, európske záležitosti, ľudské práva a menšiny predsedníčka Úradu pre Slovákov žijúcich v zahraničí
__________________________________________________________________

Vláda 

A. 	schvaľuje 

A.1.	Koncepciu štátnej politiky starostlivosti o Slovákov žijúcich v zahraničí do roku 2015

B.  ukladá

     ministrovi kultúry

B.1. zriadiť expozíciu dejín, vysťahovalectva a života Slovákov žijúcich v zahraničí v rámci novej expozície slovenských dejín a života Slovákov na Bratislavskom hrade

      do 31. decembra 2011

podpredsedovi vlády pre vedomostnú spoločnosť, európske záležitosti, ľudské práva a menšiny
ministrovi kultúry

B.2. v spolupráci s predsedom Bratislavského samosprávneho kraja vybudovať Pamätník slovenského vysťahovalectva v Bratislave a zabezpečiť jeho kofinancovanie

      do 31. decembra 2010
podpredsedovi vlády pre vedomostnú spoločnosť, európske záležitosti, ľudské práva a menšiny

B.3. v spolupráci s ministrom kultúry zabezpečiť finančné prostriedky na realizáciu blokového televízneho vysielania
                 
      do 31. decembra 2009

podpredsedovi vlády pre vedomostnú spoločnosť, európske záležitosti, ľudské práva a menšiny

B.4. zabezpečiť v rozpočtovej kapitole Úradu vlády SR /Úrad pre Slovákov žijúcich v zahraničí/ výhľadovo každoročne účelové finančné prostriedky určené na podporu aktivít Slovákov žijúcich v zahraničí v rámci grantového systému úradu v celkovej výške 40 mil. Sk

      priebežne od roku 2009
      
podpredsedovi vlády pre vedomostnú spoločnosť, európske záležitosti,
ľudské práva a menšiny
predsedníčke Úradu pre Slovákov žijúcich v zahraničí
	
B.5. zabezpečiť v rozpočtovej kapitole Úradu vlády SR /Úrad pre Slovákov žijúcich v zahraničí/ výhľadovo každoročne účelové finančné prostriedky vo výške 3 mil. Sk určené na realizáciu Dohody medzi vládou Slovenskej republiky a vládou Maďarskej republiky o vzájomnej podpore národnostných menšín v oblasti vzdelávania a kultúry v zmysle uznesenia vlády SR č. 487 z 26. mája 2004

priebežne od roku 2009

B.6. v spolupráci s podpredsedom vlády a ministrom školstva, podpredsedom vlády a ministrom vnútra, ministrom zahraničných vecí, ministrom financií, ministrom kultúry,  ministrom hospodárstva, ministerkou práce, sociálnych vecí a rodiny, predsedníčkou Štatistického úradu SR zabezpečiť vecné a časové plnenie koncepcie 

priebežne

C. poveruje

predsedu vlády

C.1.	predložiť koncepciu Národnej rade SR na prerokovanie

podpredsedu vlády pre vedomostnú spoločnosť, európske záležitosti, ľudské, práva a menšiny

C.2. 	odôvodniť koncepciu v Národnej rade SR 

Vykonajú: 	podpredseda vlády pre vedomostnú spoločnosť, európske záležitosti, ľudské práva a menšiny
	podpredseda vlády a minister školstva 
	podpredseda vlády a minister vnútra
	minister zahraničných vecí
	minister financií
	minister kultúry
	minister hospodárstva
	ministerka práce, sociálnych vecí a rodiny
	predsedníčka Štatistického úradu SR
	predsedníčka Úradu pre Slovákov žijúcich v zahraničí		

Na vedomie:   prezident SR
	predseda Národnej rady SR
	predseda Bratislavského samosprávneho kraja